དེ་ནས་ཁྱོད་ཚོའི་ནང་ནས་ཁ་ཤས་ཀྱིས་༧གོང་ས་མཆོག་ལ་ཁ་གཏད་བྱེད་ཀྱིན་ཡོད་ཟེར་སྲིད།ངས་༧གོང་ས་མཆོག་ལ་ཁ་གཏད་དང་ངོ་རྒོལ་སྐོར་ཧ་གོ་ཡི་མེད།ངས་མགོ་འཛུགས་པ་ནི་མ་ཡིན།འཆར་གཞི་འདིང་མཁན་ནི་མ་ཡིན།རོགས་རམ་དང་དེ་འདྲ་བྱ་བ་ལ་མཉམ་ཞུགས་མེད།ནང་ཆོས་དར་ཁྱབ་དུ་འགྲོ་བའི་ནུབ་ཕྱོགས་ཀྱི་མི་རྣམས་ཀྱིས་མི་འདོད་པའི་བྱ་བ་དེར་ངོ་རྒོལ་བྱེད་ཀྱིན་རེད་མ་ཏོགས་འབར་གཏོར་བ་དང་།མི་ལ་གནོད་པ་སྐྱེལ་རྒྱུ།མི་ལ་སྐྱོན་ཆགས་གཏོང་གིན་མ་རེད།ཁོང་ཚོས་མི་འདོད་པའི་བྱ་བ་དེར་ངོ་རྒོལ་བྱེད་པ་གཅིག་པུ་རེད།དེ་ནི་ཁོ་རང་ཚོ་དང་༧གོང་ས་མཆོག་ཁ་གཏད་དུ་ངོ་རྒོལ་བྱེད་མཁན་བར་ཀྱི་གནས་དོན་རེད།ཁོང་ཚོས་ངོ་རྒོལ་གནང་བ་རྒྱུའི་ཐོབ་ཐང་ཡོང་ཙང་ངོས་ནས་དེ་ལ་གུས་ཞབས་ཡོད།ཁོང་ཚོས་༧གོང་ས་མཆོག་ནས་དབང་ཞུས་པ་དང་གསུངས་ཆོས་ཐོབ་པ་དང་སྐུ་ཉིད་དང་དམ་ཚིག་མེད་པ་རེད།དེར་བརྟེན་༧གོང་ས་མཆོག་གིས་གནང་བའི་བྱ་བ་ལ་མ་དགའ་བར་ངོ་རྒོལ་བྱེད་ཆོགདེ་ཁོང་ཚོའི་ལྷན་སྐྱེས་ཀྱི་ཐོབ་ཐང་རེད།དེ་ཁོང་ཚོའི་ལུགས་སྲོལ་རེད།ཁོང་ཚོའི་ཤེས་རིག་ལེགས་སྦྱང་རེད།ཁོང་ཚོའི་ལུང་པ་དང་གཞུང་།ཁོང་ཚོའི་རྩ་ཁྲིམས་ཀྱི་ཐོབ་ཐང་རེད།ཁོང་ཚོའི་ངོ་རྒོལ་དེ་ལེགས་པོ་ཡོད་ན་འདྲ་མེད་ནའང་འདྲ།དྲང་པོ་ཡོད་ན་འདྲ་མེད་ནའང་འདྲ་དཔྱད་ཁྲ་གཏོང་མཁན་ང་མིན།ཁོང་ཚོས་སོ་སོའི་ཐོབ་ཐང་ངོ་རྒོལ་གནང་བ་དེ་ལ་ཡིད་རང་ཡོད།ཡིན་ནའང་ཁོང་ཚོས་བྱ་བ་དེ་མོས་མཐུན་ནས་གནང་གིན་ཡོད་རེད་ཟེར་གྱིན་མེད།